# data[].attributes.body
1. Enfocament

Amb el mentor, vam acordar prèviament l'enfocament de l'observació:

- Gestió d’aula.

- Presentació de l’ordre del dia.

- Presentació de l’activitat.

2. Data i durada

L'observació s'ha realitzat el dia 15 de novembre, de 9:00h a 10:00h del matí.

3. Context

-L’observació s'ha portat a terme en un entorn de codocència, el context habitual de l'aula.

- He dinamitzat l'assemblea diària fent la dinàmica "una veritat i una mentida" i, posteriorment, he presentat l'activitat digital preparada per la sortida a Palamós.

4. Aspectes positius comentats

- El bon aprofitament del coneixement dels infants per a gestionar el grup classe i el clima d'aula.

- El bon funcionament de l'activitat proposada a l'assemblea: el curt d'animació inicial ha estat motivador.

- El reforç de les normes en diferents moments, premiant els que ho fan correctament.

- El gest d'aixecar les dues mans ha ajudat a captar l'atenció dels infants i que fessin silenci.

- La presentació de l'activitat ha estat clara i entenedora.

5. Reflexió i aspectes de millora comentats

1- La gestió del temps de l’assemblea i l'arribada esglaonada de l'alumnat de conversa: de cara a les següents intervencions he de tenir previst com s’aniran incorporant els infants que van arribant dels grups de conversa, ja que s'ha allargat força la previsió de temps i no hem tingut temps de finalitzar l'activitat. Per tant, he de controlar més bé la temporització. Per exemple:

Si hi ha dues mestres a l’aula, una pot estar pendent dels alumnes/as que van arribant i explicar-los com incorporar-se més tranquil·lament a l'assemblea.

A la reunió de comunitat demanar més puntualitat en el retorn dels grups de conversa.

2- Definir els tempos i l'ordre del dia a l’inici de la sessió: en les següents intervencions, he d'intentar incorporar l'ordre del dia de manera més detallada, des d'un inici.

3- Recalcar com a objectiu de l’activitat una part final individual escrita: al final de la sessió havia preparat una petita graella individual perquè anotessin les principals diferències entre Palamós i Vic, però no l'havia explicat inicialment. A l'hora de presentar-la, els infants s'han mostrat una mica desmotivats en la seva realització. Per tant:

Hauria d'haver-la presentat abans de l'activitat digital amb les tauletes, també com a objectiu de l’activitat.

De cara a futures pràctiques, la idea d'incorporar una llista de verificació (checklist) amb totes les activitats de la sessió pot anar molt bé per proporcionar un ambient més previsible i evitar aquestes desmotivacions.

3- Fer l’assemblea en el context habitual: normalment fem l'assemblea en rotllana, en lloc de cadascú al seu lloc.

Personalment, a l'inici d'aquesta observació estava una mica nerviosa, ja que eren 2 docents més a l'aula i em sentia una mica observada. Tot i això, una vegada iniciada l’assemblea m'he sentit més còmode i he anat perdent els nervis.

# data[].attributes.body
1. Enfocament

Prèviament, la Sandra (directora) em va compartir els criteris d'avaluació i vam acordar l'enfocament de l'observació:

- Gestió d’aula.

- Temporització.

- Preparació prèvia de l'activitat proposada.

2. Data i durada

L'observació s'ha realitzat el dia 15 de gener, de 9:30h a 10:30h del matí.

3. Context

-El cicle d'observació s'ha portat a terme en el grup classe de 3r, en el qual estic habitualment.

- He portat a terme el breakout del projecte d'aquest trimestre: els videojocs.

1. He presentat els objectius de l'activitat (aprendre què és i que ha de tenir un videojoc), establint una relació amb la sessió anterior.

2. He fet una activació dels coneixements previs: individualment, cada nen/a ha donat resposta a la pregunta "Què és un videojoc?", a través de l'entrance ticket.

3. S'ha presentat el vídeo del Genially i, també, les preguntes en format videojoc. Per grups, han agafat les tauletes i han hagut de superar 4 missions, per tal d'aconseguir els dígits per obrir la caixa.

4. S'ha fet l'obertura de la capsa amb hipòtesis sobre la continuïtat del projecte, ja que tant el número secret obtingut (1958) com els elements de dins ens donen pistes sobre com continuarà.

5. Finalment, cada infant ha completat l'exit ticket, amb allò que ha après.

4. Aspectes positius comentats

- El bon coneixement del grup-classe a l'hora de portar a terme l'activitat.

- La bona elaboració i preparació del material.

5. Reflexió i aspectes de millora comentats

1- A l'inici, definir la temporització de la sessió a la pissarra: com que s'ha tractat d'una activitat amb diferents organitzacions de grup, canvis d'activitat... hagués estat bé definir-los i estructurar-los prèviament a la pissarra. Per exemple, mitjançant una check-list que ens permetés anar veient l'evolució de la sessió.

2- Incorporar més suports universals de l'aprenentatge: a l'hora d'activar els coneixements previs mitjançant l'entrance-ticket, hauria estat bé proposar algunes preguntes inicials. D'aquesta manera, s'haurien donat algunes pistes o possibles respostes per començar.

Personalment, a l'inici d'aquesta observació em notava força nerviosa, ja que es tracta d'una activitat que ha requerit força preparació prèvia i no tenia clar si aniria com m'imaginava. Tot i això, m'he sentit molt còmode i ha anat molt bé!

# data[].attributes.body
1. Enfocament

- Feedback a l'alumnat.

2. Data i durada

L'observació s'ha realitzat el dia 24 i 31 de gener, de 10:15h a 11h del matí.

3. Context

-El cicle d'observació s'ha portat a terme en el grup classe de 3r, en el qual estic habitualment.

- He portat a terme la presentació i tancament de la sessió, concretament, sobre l'evolució dels videojocs al llarg de la història:

1. He presentat l'activitat, establint una relació amb la sessió anterior.

2. He donat un acompanyament i suport als diferents grups durant el desenvolupament de l'activitat, en la consecució i resolució de les pistes.

3. Hem fet una posada en comú dels resultats obtinguts i la correcció.

4. He donat un espai per a la reflexió individual en finalitzar la sessió: "Com ho he fet?", "Com ha anat?", etc.

4. Aspectes positius comentats

- Faig preguntes amb veu calmada per assegurar-me que tothom participa.

- En els grups, modelo la conversa entre els alumnes/as per fomentar l'ajuda mútua i estimular que es facin preguntes entre elles.

- Tenir un pla B: la projecció a la pissarra de la línia temporal completa per a l'autocorrecció.

- Tenir un pla C: Començar a esmorzar mentre fem la correcció final en veu alta.

5. Reflexió i aspectes de millora comentats

Escurçar una mica l’activitat de trobar les pistes, ja que hi havia moltes consoles i s’ha allargat bastant.

Començar puntualment a l’hora, seguint la temporització.

Els grups que van acabant, potser proposar-los alguna activitat alternativa. Per exemple, la realització d’una autocorrecció de manera autònoma.

En un inici, garantir el bon funcionament del treball cooperatiu: repassant la importància que tothom pugui participar, d’anar passant la tauleta…

Adaptar l’activitat a la diversitat de ritmes i nivells d’aprenentatge (multinivell). Per exemple,  posant diferents tipologies de lletra (en majúscules i minúscules) en les pistes i descripcions del joc.

Personalment, estic satisfeta del funcionament de l’activitat, ja que la majoria d'infants s’han motivat i han participat dins del grup per a resoldre les diferents pistes. A més, a través de l’observació feta i del resultat de la producció, s’evidencia que ho han resolt correctament.

# data[].attributes.attachment_link.title
Les consoles més famoses de la història!

# data[].attributes.body
1. Enfocament

- Funcionament dels grups de conversa.

2. Data i durada

L'observació s'ha realitzat el dia 12 de març, aproximadament de 9:15 h a 9:45 h del matí.

3. Context

El cicle d'observació s'ha portat a terme al grup de conversa (internivell), el qual porto a terme els dimarts i dijous al matí.

He portat a terme la presentació d'una nova proposta, concretament, un role play d'una visita al metge per a treballar l'expressió oral:

1. He presentat l'activitat, establint una relació amb la sessió anterior.

2. Hem fet un repàs de les parts del cos, treballades en la proposta anterior.

3. A través d'un modelatge amb una altra docent, he pogut introduir l'estructura del role play (salutacions formals, em fa mal a ... la part del cos treballada, comiat...).

4. Durant el role play, he donat suport i feedback als diferents grups, fomentant la presència del vocabulari treballat.

5. Al final de la sessió, hem fet una posada en comú i he donat un espai per a la reflexió individual: "Com ha anat?", "Què he après?", etc.

4. Aspectes positius comentats (apunts de les observadores)

- Coneixements previs, dona a conèixer el material, els fa partícips.

- Fa preguntes per recordar el que es va fer l’últim dia.

- Fa participar a tothom.

- Repàs de parts del cos abans de començar l’activitat. Posa un exemple.

- Dona feedback i ajuda a totes les parelles.

- Fa exemples i dona feedback.

- Posada en comú final del que han après.

- Fa un bon tancament, resumint el que s’ha fet.

5. Reflexió i aspectes de millora comentats

- Fer els grups prèviament.

- En ser molt manipulatiu, alguns infants els costa parlar i conversar.

Personalment, estic satisfeta del funcionament de l’activitat, ja que la majoria d'infants s’han motivat i han participat activament en la conversa i el role play. És cert que alguns infants necessiten un modelatge constant i, per tant, es necessitaria més d'un docent a l'aula. Tot i això, ha anat molt bé i en el tancament tots i totes han coincidit que els ha agradat molt!